laion/Wikipedia-Exotic huggingface dataset:
סודוקו מצולעים

סודוקו מצולעים (באנגלית: Jigsaw Sudoku) הוא וריאנט של סודוקו, שבו החלוקה המשנית למתחמים בני תשע משבצות, אינה בהכרח בצורה ריבועית. הצורה הכללית של הלוח בסודוקו מצולעים יכולה לשמור על סימטריה, אך לא חייבת. את סודוקו מצולעים פותרים באותה דרך כמו סודוקו רגיל, תוך ניצול ההזדמנויות, שהצורות המיוחדות יוצרות. אפשר לייצור ולפתור גם סודוקו מצולעים בלוחות קטנים או גדולים מהלוח הסטנדרטי של 9*9 משבצות. אפשר לשלב סודוקו מצולעים עם סודוקו אלכסונים ולקבל סודוקו שעונה לכללים של שני סוגי הסודוקו. בסודוקו מצולעים עם סיכומים בצד הסיכומים הם סיכומי הספרות של אותה שורה או אותו טור, עד הקו המעובה הראשון. אלה רמזים המקילים על מציאת הספרות שיש להציב בכל משבצת. סודוקו מצולעים, סודוקו סיני ועוד באתר של הוצאת ענבר
טימותי אינס

טימותי אינס (באנגלית: Timothy Innes; נולד ב-1 בנובמבר 1993) הוא שחקן אנגלי. הוא ידוע ממשחקו בסדרה "הממלכה האחרונה" ובסרט הקולנוע "תחושה של סוף". בשנת 2015 הוא סיים את בית הספר לתיאטרון בריסטול אולד ויק (אנ'). הופעת הבכורה של אינס בטלוויזיה הייתה בשנת 2016 בסדרת הטלוויזיה הבריטית, "רופאים". באותה שנה שיחק לצד כריסטופר פולפורד בסרט הקצר "Those Who Are Lost". תפקידו הראשון בסרט עלילתי היה בסרט "תחושה של סוף", בו גילם את אלכס סטיוארט בצעירותו. (הילטון מקריי מגלם את סטיוארט המבוגר). באותה שנה שיחק גם בסרט הבריטי "Daphne" לצד אמילי ביצ'ם. בשנת 2018 הוא שיחק בתפקיד חוזר בסדרה פרוצות, בעונתה הראשונה. הוא גילם את בנג'מין לנוקס, בנו הבכור של נתנאל מנישואיו נישואים. באותה שנה הוא שיחק בשני סרטי קולנוע, בסרט המועדפת, דרמה היסטורית וקומדיה שחורה להט"בית, שבוימה על ידי יורגוס לנת'ימוס, ובסרט "Ashes in the Snow". בשנת 2018 לוהק לתפקיד המלך אדוארד בסדרת הטלוויזיה הממלכה האחרונה אותו הוא מגלם מעונתה השלישית של הסדרה. טימותי אינס, ברשת החברתית פייסבוק טימותי אינס, ברשת החברתית אקס (טוויטר) טימותי אינס, ברשת החברתית אינסטגרם טימותי אינס, במסד הנתונים הקולנועיים IMDb (באנגלית)
קבוצת ח.י.

קבוצת ח.י. היא קבוצת חברות אשר עוסקות ביבוא, שיווק, תכנון וביצוע בתחום מוצרי חשמל ואלקטרוניקה, תאורת LED, תקשורת ואנרגיה סולארית, קמעונאות, סחר אלקטרוני, רכיבים אלקטרוניים, נדל"ן, שירות ולוגיסטיקה. מטה החברה ממוקם בכפר סבא והמרכזים הלוגיסטיים באיירפורט סיטי, כפר סבא, חיפה ובית גמליאל. החברה התאגדה בשנת 1986 על ידי יוסי סרודי המכהן כבעלים ויושב ראש הקבוצה. בשנת 2020, נכנסה הקבוצה לתחום המסחר האלקטרוני על ידי רכישת פעילות אתר BigDeal. חטיבת ייבוא והפצה - כוללת מספר חברות בקבוצה (ח.י. אלקטרוניקה, סינודן, ח.י. רכיבים), שמייצגות באופן רשמי, מפיצות, נותנות שירות ומתמחות במכירה סיטונאית לעסקים, לצד מתן שירות וקשר ישיר עם לקוחות הקצה. חטיבת פתרונות לעסקים - כוללת מספר חברות בקבוצה (ח.י. אלקטרוניקה, סינודן, ח.י. רכיבים, ח.י. אנרגיה) מתמחות במתן פתרונות לעסקים, כולל שילוט מקצועי (Digital Signage), מסכים מקצועיים, פתרונות אחסון (Data storage), פתרונות אנרגיה סולארית, פתרונות תאורה, פתרונות מיזוג אוויר ועוד. חטיבת הקמעונאות - כוללת מספר חברות בקבוצה (ח.י. דיגיטל, בסט מובייל, שאלטר), מתמחה במכירה קמעונאית בחנויות פיזיות או באתר סחר אינטרנטי, וכוללת כ-40 סניפים פיזיים בפריסה ארצית של בסט מובייל ושאלטר, וכן אתרי סחר אלקטרוני. חטיבת השירות והלוגיסטיקה - כוללת את חברת ח.י. שירות ולוגיסטיקה, ומתמחה בהענקת שירות, אחריות, ופתרונות לוגיסטיים מגוונים, מהפצת מוצרים קטנים לבית הלקוח, הובלה והתקנה של מוצרי חשמל גדולים (כגון טלוויזיות, מקררים ועוד), הובלת עמודי תאורה ופאנלים סולאריים, אחסון וליקוט של מוצרים בכל הגדלים, וניהול מוקדי שירות. חטיבת הנדל"ן - כוללת את חברת חברת אוריה מקרקעין המתמחה בייזום, ניהול והשבחת נדל"ן. לחברה בעלות במספר נכסים ביעוד מסחר, משרדים, תעשייה ואחסנה. חטיבת האנרגיה - המתמחה בתחום ההתייעלות אנרגטית באמצעות מערכות סולאריות ופתרונות תאורת LED. פתרונות תאורת LED ואנרגיה מתחדשת - מערכות סולאריות פוטו-וולטאיות (PV). החברה מעסיקה כ-700 עובדים וכוללת 9 חברות בפריסה ארצית. אתר האינטרנט הרשמי של קבוצת ח.י. גד פרץ, ‏ח.י רוכשת 70% מיבואנית הסלולר שיא קום ב-15 מיליון שקל, באתר גלובס, 27 ביולי 2011 ח.י. - יבואנית LG נכנסה לתחום הסלולר עם רכישת מניות חנויות "בסט מובייל", באתר dtown אתר התמיכה הלא רשמי של טלוויזיות LG בישראל קבוצת ח.י., באתר רשויות לקראת היורו: קבוצת ח.י. משיקה שת"פ עם אפליקציית 365 - וואלה כסף, באתר וואלה, 31 במאי 2021 אורה קורן, קבוצת ח.י נכנסת לשותפות בסולגל אנרגיה תמורת 10 מליון שקל, באתר TheMarker‏, 3 בדצמבר 2017 מתוך האתר הרשמי
ג'וש בריגס

ג'ושוע ברונס (באנגלית: Joshua Bruns; נולד ב-5 במרץ 1993) הידוע יותר בשם הבמה שלו, ג'וש בריגס הוא מתאבק אמריקאי, המופיע בארגון ההיאבקות WWE, בתוכנית NXT. כמו כן, הוא הופיע בארגון ההיאבקות Evolve, שבו הוא היה אלוף Evolve האחרון בתולדות הארגון. ברונס שיחק פוטבול עבור קבוצת הפוטבול של אוניברסיטת מסצ'וסטס. ב-31 באוגוסט 2020, דווח שבריגס חתם על חוזה ב-WWE, לאחר קניית חברת Evolve בחודש יולי. ב-7 באוקטובר, הארגון הודיע שהוא נשלח למתחם האימונים של ה-WWE Performance Center, לצד חמישה מתאבקים אחרים מארגון ההיאבקות Evolve. ב-6 ביולי 2021, בריגס הוכרז כאחד המשתתפים בטורניר הפריצה של NXT לשנת 2021. לעומת זאת, הוא הודח על ידי הזוכה בטורניר, כרמלו הייס כבר בקרב של הסיבוב הראשון, שהתקיים ב-27 ביולי. ב-14 בספטמבר בפרק של התוכנית NXT 2.0, בריקס וברוקס ג'נסן הפסידו בקרב זוגות לאימפריום (פביאן אייכנר ומרסל ברטל). ב-23 בנובמבר בפרק של התוכנית NXT 2.0, בריקס וג'נסן השיגו ניצחון על Grizzled Young Veterans (ג'יימס דרייק וזאק גיבסון). ב-7 בדצמבר בפרק של התוכנית NXT 2.0, השניים ניצחו את האחים קריד (ברוטוס קריד וג'וליוס קריד). ב-18 בינואר 2022 בפרק של התוכנית NXT 2.0, בריגס וג'נסן השתתפו בטורניר הזוגות לזכר דאסטי רודס; לעומת זאת, הם הודחו כבר בסיבוב הראשון על ידי הזוכים בטורניר, האחים קריד. ב-12 באפריל, הם השתתפוו בקרב גונטלט מחומש על אליפות הזוגות הפנויה של NXT, מנגד, הם כשלו במטרתם. ב-23 ביוני בפרק של התוכנית NXT UK, בריגס וג'נסן גברו על דייב מסטיף וג'ק סטארז, מארק אנדרוז וויילד בור ודי פימליה (תיאומן ורוהאן ראג'ה) בקרב הדחות מרובע וכתוצאה מכך זכו באליפות הזוגות הפנויה של NXT UK. זכייה זו הפכה אותם לצמד הלא אירופאי הראשון אשר זוכה באליפות הזוגות של NXT UK. ב-19 ביולי בפרק של התוכנית NXT 2.0, השניים הצליחו לשמור על התואר מול פריטי דדלי (אלטון פרינס וקיט וילסון). באירוע Worlds Collide, שנערך ב-4 בספטמבר, הצמד הפסיד את חגורות האליפות לפריטי דדלי בקרב הדחות זוגות מרובע אשר כלל בנוסף את האחים קריד וגאלוס (מארק קופי וולפגנג) ולמעשה איחד את אליפות הזוגות של NXT ואת אליפות הזוגות של NXT UK. הישגים בארגון ההיאבקות Alpha-1 Wrestling אליפות אפס גרוויטציה של A1 (פעם אחת) הישגים בארגון ההיאבקות Chaotic Wrestling אליפות ניו אינגלנד של Chaotic Wrestling (פעם אחת) טורניר אליפות ניו אינגלנד של Chaotic Wrestling (פעם אחת) הישגים בארגון ההיאבקות Evolve אליפות Evolve (פעם אחת) הישגים בארגון ההיאבקות UFO Wrestling אליפות הזוגות של UFO (פעם אחת) - עם ביו דאגלס הישגים בארגון ההיאבקות World Wrestling Entertainment - WWE אליפות הזוגות של NXT UK (פעם אחת) - עם ברוקס ג'נסן ג'וש בריגס, באתר WWE.com להיאבקות מקצועית ג'וש בריגס, באתר Online World of Wrestling ג'וש בורנס - קבוצת הפוטבול UMass דיווח: ארגון ה-WWE מחתים שישה מתאבקי Evolve לשעבר רשימת המגויסים החדשים של ה-WWE
אן מארי טרוליאן

אן-מארי בלינדה טרוליאן (באנגלית: Anne-Marie Trevelyan; נולדה ב-6 באפריל 1969) היא פוליטיקאית בריטית המכהנת כשרה בממשלה בקבינט של רישי סונאקרישי סונאק,כיהנה כשרת התחבורה בקבינט של ליז טראס. כמזכירת המדינה לענייני סחר בינלאומי, שימשה כמזכירת המדינה לפיתוח בינלאומי בשנת 2020. חברת המפלגה השמרנית, וחברת הפרלמנט של בריטניה מאז 2015. מדיה וקבצים בנושא אן מארי טרוליאן בוויקישיתוף אתר האינטרנט הרשמי של אן מארי טרוליאן אן מארי טרוליאן, ברשת החברתית פייסבוק אן מארי טרוליאן, ברשת החברתית אקס (טוויטר) ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.
עונת 2021/2022 בליגת העל ההולנדית

עונת 2021/2022 הייתה העונה ה-66 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. זוולה, וילם II והראקלס אלמלו ירדו לליגת המשנה. על ניצחון הוענקו 3 נקודות ועל תיקו נקודה בודדת. הליגה כללה 18 קבוצות (15 ששיחקו בעונה שעברה, אליהן הצטרפו קמבור, גו אהד איגלס וניימכן שהעפליו מליגת המשנה) שישחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקומות 17 ו-18 יורדות לליגת המשנה. הקבוצה במקום ה-16 תתמודד בפלייאוף ירידה בשיטת פיינל פור כנגד הקבוצות שהעפילו מפלייאוף ליגת המשנה. הקבוצה שסיימה במקום ה-1 העפילה לשלב הבתים של ליגת האלופות. הקבוצה שסיימה במקום ה-2 העפילה לשלב המוקדמות השלישי בליגת האלופות. הקבוצה שסיימה במקום ה-3 העפילה לשלב הבתים של הליגה האירופית. הקבוצה שסיימה במקום ה-4 העפילה לשלב המוקדמות השלישי של הקונפרנס ליג. הקבוצות שסיימו במקומות 5–8 התמודדו על כרטיס בודד לשלב המוקדמות השני של הקונפרנס ליג. הכרטיס לפלייאוף הליגה האירופית עבור מחזיקת הגביע עובר לקבוצה במקום ה-3 מכיוון שהן הזוכה, פ.ס.ו והן סגניתה אייאקס נמצאות במקום המוביל לשלב המוקדמות ושלב הבתים של ליגת האלופות בהתאמה, לאחר מכן שודרגה פיינרוד לשלב הבתים פיינורד קיבלה את הכרטיס לשלב הבתים עקב העפלתה לגמר הקונפרנס ליג אל הפלייאוף העפילו 3 קבוצות שעברו את שלב הפלייאוף העליון של ליגת המשנה והקבוצה שסיימה במקום ה-16 בליגת העל לטורניר בשיטת בית חוץ חצי גמר וגמר כאשר המנצחת תשחק בעונת 2022/23 בליגת העל. המשחק הסתיים בתוצאה 3-3 והארכה בתוצאה 4-4, בפנדלים גברה אקסלסיור 8-7
קברט וולטייר

קברט וולטייר הייתה להקת אינדסטריאל וטכנו משפילד, הקרויה על שם קברט וולטר שהוקם בציריך בידי האמן והמשורר הדאדאיסט הוגו באל. הלהקה נוסדה בשנת 1973 בשפילד על ידי סטיבן מלינדר, ריצ'רד ה. קירק וכריס ווטסון והייתה בעיקר פרויקט ליצירת צלילים ניסיוניים ולא לכתיבת שירים. בהופעתם הראשונה נתקלו חברי הלהקה בקהל עוין שדחה את הצלילים האלקטרוניים שלהם וציפה לרוקנרול. המוזיקאים אף הותקפו ועצמותיו של סטיבן מלינדר נשברו. קבלתם בציבור השתפרה רק עם הופעת הפאנק במחצית השנייה של שנות השבעים לאחר שהחותמו בחברת התקליטים Rough Trade Records. בשנת 1978, זכו האלבומים הראשונים שלהם להצלחה במכירות. לאחר סיבובי הופעות מוצלחים באירופה, אמריקה ויפן, החליט כריס ווטסון לעזוב את הלהקה ב-1983. באותה שנה השתתפה הלהקה בפסקול הסרט ג'וני יסנו מאת פיטר קארי. במקביל, השתנה הסגנון המוזיקלי שלהם לכיוון מסחרי יותר. עם האלבום The Crackdown, שיצא בחברת וירג'ן רקורדס, הם השיגו את מיקומם הגבוה ביותר במצעד הבריטי, מספר 31. באלבומים ובסינגלים כמו I Want You ו-Don't Argue. הלהקה עירבה השפעות מטכנו, אינדסטריאל, סינתפופ ועוד. בשנת 1988 הקליטה הקבוצה את האלבום Groovy, Laid-Back and Nasty בשיקגו עם מרשל ג'פרסון. תחת השם Acid Horse, עבדו חברי הלהקה יחד עם הלהקה האמריקאית מיניסטרי. בשנת 1989. בשנת 1994 קברט וולטייר התפרקה לראשונה. לאחר שקירק החיה את ההרכב ללא שני עמיתיו המקוריים, הופיעו שיתופי פעולה עם קורה ו"טיבולי "בשנים 2009 ו-2010. עם זאת, קירק שלל במפורש איחוד עם ההרכב המקורי בשנת 2011. ב-2020 יצא אלבום חדש של קברט וולטייר, Shadow of Fear, ב-Mute Records, אך ריצ'רד ה. קירק בלבד היה זה שיצר אותו בפועל. בספטמבר 2021 הלך ריצ'רד ה. קירק לעולמו. חברי להקות כמו דפש מוד, סקיני פאפי, ניו אורדר, Front Line Assembly, Front 242 ובאוהאוס כינו את קברט וולטייר כהשפעה מוזיקלית חשובה. הקבוצה נחשבת גם מודל לחיקוי חשוב בסצנת הטכנו הבריטית. לדברי אל יורגנסן, קברט וולטייר הייתה גם אחד הכוחות המניעים מאחורי התפתחות מוזיקת ה האוס בצפון אמריקה מסוף שנות השמונים ואילך. אתר האינטרנט הרשמי של קברט וולטייר קברט וולטייר, ברשת החברתית פייסבוק קברט וולטייר, ברשת החברתית אקס (טוויטר) קברט וולטייר, במסד הנתונים הקולנועיים IMDb (באנגלית) קברט וולטייר, באתר אפל מיוזיק (באנגלית) קברט וולטייר, באתר ספוטיפיי קברט וולטייר, באתר Last.fm (באנגלית) קברט וולטייר, באתר AllMusic (באנגלית) קברט וולטייר, באתר MusicBrainz (באנגלית) קברט וולטייר, באתר דיזר קברט וולטייר, באתר Discogs (באנגלית) קברט וולטייר, באתר Songkick (באנגלית) קברט וולטייר, באתר SecondHandSongs קברט וולטייר, באתר בנדקמפ קברט וולטייר, באתר בילבורד (באנגלית) אסיד האוס באתר Discogs אלן קרוס, סקיני פאפי: ההיסטוריה הסודית. "לאחר שגילו את טרור החבטות והרעשים ברמה התעשייתית של להקות בריטיות כמו סחוס רוטט וקברט וולטייר, ואת מצב הרוח של באוהאוס, Joy Division, New Order מוקדם ו-Depeche Mode, יצאו קי ואוגר ליצירת מותג משלהם של התקפה אלקטרונית." הרפר קולינס (2012). ISBN 9781927002124. The new wave of British industrial techno … and you can dance to it הגרדיאן It's Not Easy Being Ministry In: Option Januar 19960
אירנה פורמן

אירנה פורמן (בגרמנית: Irene Fuhrmann; נולדה ב-23 בספטמבר 1980) היא כדורגלנית עבר אוסטרית המאמנת את נבחרת הנשים האוסטרית בכדורגל. פורמן נולדה וגדלה ברובע פנצינג בעיר וינה, והחלה לשחק כדורגל בצעירותה בעקבות אחיה. בעת לימודיה באוניברסיטת וינה המליץ לה אחד המרצים לשחק כדורגל בצורה מקצוענית. בשנת 2000 היא הצטרפה למועדון לינדהאוס וינה מהבונדסליגה האוסטרית, ובמדיו זכתה בשתי אליפויות, בשלושה גביעים ובסופר-קאפ האוסטרי. היא גם השתתפה בגביע אופ"א לנשים בפעם הראשונה בהיסטוריה של המועדון. פורמן שיחקה בכל הקריירה שלה בלינדהאוס וינה, מלבד עונה אחת, בה שיחקה באינסברוק. בשנים 2002–2008 שיחקה בנבחרת אוסטריה, ובסך הכל כבשה שלושה שערים ב-22 משחקים. ב-2008 פרשה ממשחק פעיל עקב פציעה בברך. בסך הכל שיחקה בבונדסליגה האוסטרית 129 משחקים, בהם כבשה 45 שערים. בשנת 2008 מונתה לעוזרת מאמן נבחרת אוסטריה בכדורגל נשים, ארנסט ובר. בשנת 2011 מונתה למאמנת הנבחרת עד גיל 19, עמה העפילה בשנת 2016 לאליפות אירופה בכדורגל נשים עד גיל 19 שנערכה בסלובקיה. בשנת 2017 שבה לשמש כעוזרת מאמן הנבחרת הבוגרת, תחת המאמן דומיניק טלהאמר. באותה שנה הפכה לאישה הראשונה באוסטריה שעברה קורס פרו למאמנים של אופ"א. ביורו הנשים 2017 סיימה הנבחרת במקום השלישי, בטורניר שהיה הטורניר הבכיר הראשון שלה. ב-27 באוגוסט 2020 הודיעה התאחדות הכדורגל האוסטרית כי פורמן תמונה למאמנת הנבחרת הראשית במקומו של טלהאמר. משחק הבכורה שלה כמאמנת ראשית היה הניצחון 5–0 על נבחרת קזחסטן במסגרת מוקדמות יורו הנשים 2022. מדיה וקבצים בנושא אירנה פורמן בוויקישיתוף אירנה פורמן, באתר Soccerdonna (בגרמנית) אירנה פורמן, באתר WorldFootball.net Irene Fuhrmann, soccerdonna.de Irene Fuhrmann: Mit Konsequenz vom Käfig ins Kommando, DER STANDARD (בגרמנית) "Wollen nicht mit kurzen Höschen auffallen", DER STANDARD (בגרמנית) 10 37 Uhr, 27 Juli 2020, Irene Fuhrmann: Die "Käfig"-Kickerin ist nun Teamchefin, www.kleinezeitung.at, ‏27 ביוחי 2020 (בגרמנית) guenther.pavlovics, Historisch: Der ÖFB macht mit Irene Fuhrmann erstmals eine Frau zur Teamchefin, kurier.at, ‏27 ביולי 2020 (בגרמנית) ORF at/Agenturen red, EM-Qualifikation: ÖFB-Frauen siegen bei Fuhrmann-Debüt, sport.ORF.at, ‏22 בספטמבר 2020 (בגרמנית)
אוגווינד

אוגווינד אנרגיה טק אחסון בע"מ ובשמה המקוצר אוגווינד (aug-wind), היא חברה ציבורית ישראלית העוסקת ביצירת מתקנים לאחסון אנרגיה חסכוני לתעשיית האנרגיה המתחדשת. החברה נסחרת בבורסה לניירות ערך בתל אביב. החברה הוקמה ב-2012 בכוונה לפתח פתרון חלופי לאחסון אנרגיה. לאחר שפיתחה תהליך לאחסון תת-קרקעי של גז בלחץ גבוה במסגרת החממה הטכנולוגית "הון הטבע" והפכה את מערכת יעילות האנרגיה שלה למוצר מסחרי, התמזגה החברה ב-2019 עם חברה ציבורית בשם "ביומדיקו הדרים" שהייתה בפועל שלד בורסאי. מאז היא נסחרת בבורסה לניירות ערך בתל אביב. עד נובמבר 2020 זינק שווי השוק של החברה ל-2.2 מיליארד ש"ח, אך עד 14 במאי 2023 צלל לסך של 49.3 מיליון ש"ח בלבד. במאי 2020 קיבלה החברה לראשונה הזמנה בשוק הבינלאומי, ממפעלי פפסי בקליפורניה. באותו חודש קיבלה החברה הזמנה למערכת שלה גם מחברת "ישקר" הישראלית. חברת סופרגז רכשה את זיכיון ההפצה הבלעדי למערכות "AirSmart" בישראל, ובמקביל מכרה החברה זיכיונות דומים לחברות באיחוד האמירויות, איטליה, אנגליה, טורקיה ושווייץ. בדצמבר 2021 חתמה אוגווינד על הסכם עם חברת החשמל, לפיו תספק מערכות Air Battery לאגירת חשמל שפיתחה עבור תחנת משנה בדימונה. בשנת 2022 הקפיאה חברת החשמל את ההסכם. לפי חברת החשמל, רמת הנצילות שהופקה בפרויקט אגירה של אוגווינד בקיבוץ יהל לא עמדה בפרמטרים שנדרשו על ידה. החברה פיתחה מערכות מיכלים לאחסון תת-קרקעי של גז בלחץ גבוה, וטענה שלמערכת נצילות מחזורית של 75%-80%. הרכיב הבסיסי של הפיתוח הוא מיכל עשוי מפולימר עם מסגרת פלדה שמונח באדמה ויוצקים סביבו בטון. על בסיס טכנולוגיה זו מציעה החברה ללקוחותיה שני מוצרים: מערכת לשיפור ניצול האנרגיה ממכלי אוויר דחוס, "AirSmart", אשר הותקנה בכ-48 אתרים של חברות תעשייה בישראל משנת 2016. מערכת לאחסון אנרגיה, "AirBattery", אשר הותקנה באופן נסיוני במספר קטן של אתרים. אוגווינד טענו לנצילות אנרגטית של 70% של המערכת, אך ביישום המסחרי של המערכת היא הגיעה רק ל-30% נצילות. אתר האינטרנט הרשמי של אוגווינד אוגווינד באתר "כלכליסט" אוגווינד אנרגיה טק אחסון בע"מ, באתר הבורסה לניירות ערך בתל אביב אוגווינד אנרגיה טק אחסון בע"מ, באתר "מאיה" אוגווינד, באתר Crunchbase (באנגלית) אוגווינד אנרגיה טק אחסון בע"מ: נתונים כספיים באתר מאי"ה. אורי טל טנא, לאוגווינד יש חלון הזדמנויות צר להגשמת החלום, באתר כלכליסט, 9 בנובמבר 2020 אורי טל טנא, לאוגווינד יש חלון הזדמנויות צר להגשמת החלום, באתר כלכליסט, 9 בנובמבר 2020 יורם גביזון, אוגווינד מתרסקת ב-25% לאחר הקפאת הסכם עם חברת החשמל, באתר TheMarker‏, 29 באוגוסט 2022 ארז פרי, "פתרונות אגירת אנרגיה", מצגת משקיעים אוגווינד, 13 במאי 2021
חרקי מאכל

חרקי מאכל או חרקים אכילים הם מינים של חרקים המשמשים למאכל אדם, ישירות או כמזון מעובד. על פי ההערכה, קיימים כ-2,000 סוגי חרקים המשמשים למאכל אדם, ומהווים חלק מהתפריט עבור כשני מיליארד בני אדם, בעיקר באפריקה, אסיה ודרום אמריקה. סוגי החרקים המשמשים למאכל משתנים בהתאם למיקום הגאוגרפי. סוגי החרקים הנפוצים ביותר כמאכל הם: חיפושיות (31%) פרפראים (18%) דבוראים (14%) חגבאים (13%) פשפשאים (10%) המספרים בסוגריים מציינים את החלק מכלל אוכלוסיית העולם הניזון מחרקים אלו. חרקים עשירים בחלבונים, שומנים, חומצות אמינו, ויטמינים ומינרלים ביחס למזונות אחרים מן החי. ריכוז החלבון בחרקים נמצא בטווח 13%-77%, הם מקור משמעותי לשומנים, בעיקר חד-רווים, אומגה 3 ואומגה 6, ועשירים בברזל ואבץ. עם זאת, בחרקים נמצא פחות ויטמין B12 יחסית לבשר בקר. להלן טבלת השוואה של ערכים תזונתיים בין מספר חרקים לבין בשר בקר טחון 20% שומן (מקור): בעוד שאיסוף חרקים למאכל נהוג בעיקר בארצות בהן אקלים טרופי, הרי שייצור תעשייתי של מזון שמקורו בחרקים מאפשר צריכתם גם בשאר העולם. תעשיית מזון מחרקים החלה להתפתח בראשית העשור השני של המאה ה-21 ממספר מניעים: היות החרקים מקור חלבונים זול ויעיל יחסית לבעלי חיים אחרים, הצטיירות החרקים כתחליף או כתוספת לתעשיית הבשר במצב בו אוכלוסיית העולם צומחת ודורשת משאבי מזון נוספים, וההנגשה של חרקים כמזון לעולם המערבי, בו קיימת רתיעה מאכילת חרקים. ייצור תעשייתי של מזון מחרקים מאפשר מוצרים אשר "מסתירים" את הצורה המקורית של החרקים, ובכך מקלים על אנשים את הרתיעה. דוגמאות למוצרים אלו הן קמח ונגזרותיו כפסטה ולחם, חטיפים והמבורגרים העשויים מחרקים. מדיה וקבצים בנושא חרקי מאכל בוויקישיתוף חרקים בשרות האדם - רקע והמלצות לפעולה לעיר עפולה כמוקד לקידום התחום, מוסד שמואל נאמן למחקר מדיניות לאומית https://cisr.ucr.edu/entomophagy-eating-insects (באנגלית) https://www.efsa.europa.eu/en/efsajournal/pub/4257 (באנגלית) הטרנד כבר כאן: חטיפי מזון עשויים מחרקים, באתר Geektime‏, 15 ביוני 2015 אסף רוזנטל, ‏עוברים לאכילת חרקים?, באתר "הידען", 20 בנובמבר 2015 גיל קליאן, מלצר, יש לי תולעת בפסטה, באתר כלכליסט, 22 ביוני 2016
קוסמו המילטון

קוסמו המילטון (באנגלית: Cosmo Hamilton‏; 29 באפריל 1870, נורווד - 14 באוקטובר 1942, גילדפורד) היה סופר ומחזאי בריטי, אחיו של פיליפ גיבס וארטור גיבס. הנרי צ'ארלס המילטון גיבס נולד בנורווד. הוא לקח שם משפחת אימו כאשר החל לכתוב. נישא פעמיים: אשתו הראשונה נפטרה בשנת 1912 ולאחר מספר שנים הוא התחתן עם ג'וליה שהייתה האישה הראשונה של גאי בולטון. בשנים 1904–1906 הועלו מספר מחזות שלו על הבמה בלונדון ולאחר מלחמת העולם הראשונה גם בארצות הברית. קוסמו המילטון גם כתב מספר רב של רומנים, בקצב של יצירה כל שנה בממוצע. רומנים וסיפורים של קוסמו המילטון היו בסיס למספר רב של סרטים, חלק יצאו לאקרנים לאחר מותו. המילטון שירת במהלך מלחמת העולם הראשונה בשירות האוויר של הצי המלכותי. מדיה וקבצים בנושא קוסמו המילטון בוויקישיתוף קוסמו המילטון, במסד הנתונים הקולנועיים IMDb (באנגלית) כתבי קוסמו המילטון בפרויקט גוטנברג (באנגלית) נתונים מבסיס נתונים של ברודוויי
טיסה 417 של אולימפיק איירליינס

טיסה 417 של אולימפיק איירליינס הייתה טיסה שיצאה מקהיר, דרך אתונה, לכיוון ניו יורק, ב-4 בינואר 1998. ד"ר עביד הנסון מת בטיסה לאחר שנחשף לעישון פסיבי. הנסון, שסבל מרגישות לעישון, ביקש מקום במחלקה ללא עישון. לאחר עלייתו למטוס עם משפחתו באתונה, הבחין הנסון כי המושבים שהוקצו להם נמצאים במרחק שלוש שורות בלבד מתא העישון, שלא הופרד משאר המטוס. המשפחה ביקשה מקומות רחוקים יותר מתא העישון, אך הדיילת סירבה להעבירם לאף אחד מ-11 המקומות הפנויים. העשן גרם להנסון לתגובה חיסונית חריפה, שכתוצאה מכך מת לאחר שעות ספורות, למרות שרופא ניסה לטפל בו ולהצילו. עוד לפני התקרית, המחלקה הרפואית של הארגון הבינלאומי לתעופה אזרחית ראתה בעישון במטוס סיכון בטיחותי. היא ניסתה לאסור על עישון כבר בשנת 1996. אלמנתו של הנסון תבעה את אולימפיק איירליינס. המקרה הגיע לבית המשפט העליון של ארצות הברית בשנת 2004. בית המשפט מצא כי אולימפיק איירליינס אחראית למותו של הנסון. במקרה קודם משנת 1985 שבו התנהלה תביעה של אייר פראנס נגד סאקס הוכרע כי חברת התעופה מחויבת בפיצויים על תאונה דומה. בית המשפט טען כי כי התנהלותה של הדיילת לא רק עמדה בהגדרת תאונה לפי סעיף 17 לאמנת ורשה, אלא נחשבת גם כהפרה מכוונת לפי סעיף 25, וכך תקרת הפיצויים של 1,000 דולר הוסרה. חברת אולימפיק איירליינס ערערה על החלטת בית המשפט. עם זאת, בית המשפט העליון מצא כי מעשיו של לפטורגו עונים למאפייני התאונה, וכך התקבלה החלטת בית המשפט העליון. אולימפיק איירליינס חויבה לשלם 1.4 מיליון דולר אמריקאי. הגבלת עישון בטיסות נוסעים בינלאומיות Olympic Airways v. Husain, 540 U.S. 644 (2004), Justia Law (באנגלית) Air France v. Saks, 470 U.S. 392 (1985), Justia Law (באנגלית) החלטת בית המשפט העליון של ארצות הברית תביעות משפטיות ועישון פסיבי
קפלת הגולגולות

קפלת הגולגולות (בפולנית: Kaplica Czaszek), או כנסיית ברתולומיאו הקדוש, היא קפלת גלוסקמאות ברובע צ'רמנה בקודובה, עיירה במחוז קלודזקו, שלזיה תחתית, פולין. המקדש נבנה ברבע האחרון של המאה ה-18 על גבול מחוז גלאץ הפרוסי, ומשמש כקבר אחים ובו אלפי גולגולות ושרידי שלד ה"מעטרים" את קירותיו הפנימיים, וכן את הרצפה, התקרה והיסודות. קפלת הגולגולת היא האנדרטה היחידה כזו בפולין, ואחת מתוך שישה בכלל אירופה. הקפלה נבנתה בשנת 1776 על ידי כומר הקהילה הבוהמיינית המקומית ואצלב טומאשק. זהו קבר אחים של אנשים שמתו במהלך מלחמת שלושים השנים (1618–1648), המלחמות השלזיות (1740–1763), ושל אנשים שמתו בגלל מגפות כולרה, עגבת ורעב. יחד עם "הסקריסטאן" י' שמידט וחופר הקברים י' לנגר, האב טומאשק, בעקבות השראה שקיבל מבית הקברות בקפוצ'ין בעת עלייה לרגל לרומא, אסף את עצמות הנפגעים, ניקה והכניס אותן לקפלה במשך 18 שנה (החל מ-1776 עד 1794). קירות הכנסייה מלאים בשלושת אלפי גולגולות, ויש גם עצמות של עוד 21 אלף איש שנקברו במרתף. גולגולותיהם של אנשים שבנו את הקפלה, כולל טומאשק, הוצבו במרכז הבניין ועל המזבח בשנת 1804. בפנים יש צלב ושני מלאכים מגולפים עם כתובות לטיניות "קומו מן המתים" ו"בואו לדין". הקלטה בתוך הכנסייה הזמינה בשלוש שפות (פולנית, צ'כית וגרמנית) מסבירה את ההיסטוריה של הקפלה. במהלך מלחמת העולם השנייה, המערה של הגולגולת סבלה מהזנחה כתוצאה מכיבוש גרמני של פולין. אך לאחר שהמלחמה נגמרה בשנת 1945, קבוצה של מתנדבים התמקדה בשיפוץ המערה כדי להחזיר אותה לתהילתה הקודמת. המאמצים שלהם השתלמו, והמערה של הגולגולת הוחזרה בהצלחה בקרוב. מדיה וקבצים בנושא קפלת הגולגולות בוויקישיתוף אתר האינטרנט הרשמי של קפלת הגולגולות Perrin Doniger. "This Creepily Beautiful Chapel in Czermna, Poland, Is Constructed Out of Thousands of Human Bones". Smithsonian. נבדק ב-14 באוקטובר 2015. {{cite web}}: (עזרה) Koźmiński, Andrzej (18 באוגוסט 1973). "Duszniki Zdrój, Kudowa Zdrój, Polanica Zdrój, Zieleniec i okolice". Sport i Turystyka. {{cite web}}: (עזרה) S.A., Wirtualna Polska Media (17 בדצמבר 2015). "Kaplica Czaszek - najbardziej niezwykłe miejsce Polsce". נבדק ב-27 באוקטובר 2018. {{cite web}}: (עזרה) "Eerie Skull Chapel in Poland Made of 3,000 Bones (PHOTOS)". The Weather Channel. 4 בנובמבר 2013. נבדק ב-14 באוקטובר 2015. {{cite web}}: (עזרה) "Kaplica Czaszek: The Chapel of Skulls". Atlas Obscura. נבדק ב-14 באוקטובר 2015. {{cite web}}: (עזרה) Czermna's Skull Chapel: The Fascinating Exhibit of 3000 Skulls and Countless Bones, ‏2023-04-18 (באנגלית אמריקאית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קפלת הגולגולות".
אנדורפין

אנדורפינים (באנגלית: Endorphin) הם חלק מקבוצה של חומרים כימיים (נוירוטרנסמיטורים) המצויים באופן טבעי במוח ומופרשים מבלוטת יותרת המוח. יש להם תפקיד חשוב בשליטה על כאב ועל התנהגות רגשית כמו פחד, מתח והנאה. בהתאם לכך, הם מסייעים לשיכוך כאב ולשיפור מצב הרוח. האנדורפינים זכו לכינוי "מפתחות לגן עדן", בעקבות יכולתם לשלוט בהנאה וכאב. האנדורפינים ידועים כגורמים לתחושה טובה (מעין "אופוריה") ושיכוך כאב, ויש להם תפקיד חשוב בשליטה על התנהגויות רגשיות (כגון: חרדה, פחד והנאה). נוכחות מוגברת של אנדורפינים במוח מקושרת גם עם תגובת הילחם-ברח, ולכן לא תמיד הפרשתם תגרום הנאה, והיא עלולה לגרום גם לתגובת מתח וחרדה. האנדורפינים מסווגים כנוירומודולטורים, שהם חומרים המשנים את הפעילות של התא הבתר-סינפטי או מווסתים את פעילותו. ישנם מספר מצבים המובילים לשחרור של אנדורפינים. האנדורפינים משתחררים בעת פעילות גופנית מאומצת, יחסי מין, הנקה, שמחה, חיוך, צחוק, עיסוי ואף במהלך השינה. חשיפה לבעל חיים ידידותיים מעודדת את השחרור של אנדורפינים. פעולתם של האנדורפינים דומה לזו של אופיאטים. סמים אלו, הגורמים גם כן לתחושת אופוריה ושיכוך כאב, מתקשרים לאותם קולטנים במוח אליהם מתקשרים האנדורפינים, דבר העשוי להצביע על תפקידם של נוירומודולטורים אלה. מדיה וקבצים בנושא אנדורפין בוויקישיתוף אנדורפין, באתר אנציקלופדיה בריטניקה (באנגלית) אנדורפינים, דף שער בספרייה הלאומית גריג ר. ג. וזימברדו פ.ג. (2010). מבוא לפסיכולוגיה. הוצאת האוניברסיטה הפתוחה. Braun, C., Stangler, T., Narveson, J., & Pettingell, S. (2009). Animal-assisted therapy as a pain relief intervention for children. Complementary therapies in clinical practice, 15(2), 105-109. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.